**ΟΔΗΓΙΕΣ ΑΠΟΠΟΙΗΣΗΣ ΕΞΕΤΑΣΤΙΚΗΣ ΙΟΥΝΙΟΥ 2024**

Σας ενημερώνουμε ότι στα έγγραφα έχουν αναρτηθεί οι προφορικοί βαθμοί των προηγούμενων εξαμήνων.

Σύμφωνα με το άρθρο 18 του Κ.Σ 2028Β /03-06-2019  :

1. Σπουδαστής ο οποίος επιθυμεί να αποποιηθεί το βαθμό προόδου, σε οφειλόμενα μαθήματα υποβάλλει **δήλωση  ΤΟ ΑΡΓΟΤΕΡΟ 10 ημέρες πριν από την έναρξη της εξεταστικής περιόδου** προσδιορίζοντας το μάθημα ή τα μαθήματα στα οποία επιθυμεί την αποποίηση. Ο σπουδαστής έχει δικαίωμα να αποποιηθεί το βαθμό προόδου **σε οκτώ (8) συνολικά οφειλόμενα μαθήματα** μέχρι την απόκτηση του πτυχίου του.
2. Η αποποίηση του βαθμού προόδου **γίνεται μία φορά** και συνεπάγεται την οριστική απώλεια αυτού.
3. Στην περίπτωση της αποποίησης ως βαθμός του μαθήματος λαμβάνεται ο βαθμός της τελικής γραπτής εξέτασης.

Δικαίωμα αποποίησης έχουν:

Οι σπουδαστές που παρακολουθούν μαθήματα του Γ εξαμήνου για τα οφειλόμενα μαθήματα  των Α και Β εξαμήνων.

Οι σπουδαστές που παρακολουθούν τα  μαθήματα των Δ΄ ,Ε εξ. για τα οφειλόμενα μαθήματα των Α,Β και Γ  εξαμήνων.

Οι σπουδαστές που παρακολουθούν μαθήματα του ΣΤ’ εξ. για τα οφειλόμενα μαθήματα των Α,Β,Γ,Δ και Ε  εξαμήνων.

Οι σπουδαστές που έχουν ολοκληρώσει την φοίτησή τους στο ΣΤ΄ εξάμηνο μπορούν να αποποιηθούν τον βαθμό προόδου στα μαθήματα όλων των εξαμήνων.

**Προσοχη:** Οι σπουδαστές που παρακολουθούν  μαθήματα των Α,Β εξαμήνων **δεν δικαιούνται** αποποίησης μαθημάτων στην εξεταστική **Ιουνίου 2024**

**Οδηγίες:**

* Στα έγγραφα για αυτούς που θα κάνουν πρώτη φορά δήλωση αποποίησης θα βρείτε την Δήλωση Αποποίησης.
* Οι αιτήσεις των ενδιαφερόμενων για αποποίηση μαθημάτων πραγματοποιούνται **ηλεκτρονικά (aenkritis.pl@hcg.gr)** ή αυτοπροσώπως 12:00-13:00 καθημερινά στη Γραμματεία Πλοιάρχων.

**Όσοι έχει ήδη κάνει δήλωση Αποποίησης έρχεστε στην γραμματεία σας ώστε να αναζητηθεί η αρχική σας δήλωση και να συμπληρωθεί.**

**Αποποιήσεις θα γίνονται δεκτές έως και 10 ημέρες πριν την έναρξη της εξεταστικής Ιουνίου 2024**

Εκ της Γραμματείας Πλοιάρχων.